Drie sterf in botsingArgieffoto Drie mense is dood en een beseer toe twee motors Dinsdag tussen Delareyville en Geysdorp in Noordwes gebots het. Kapt. Pelonomi Makau, woordvoerder van die polisie, sê die bestuurders van beide motors is in die botsing dood terwyl ŉ passasier in een van die motors ook oorlede is. Sy sê die bestuurder van die Volkswagen Polo het beheer verloor oor die motor voor dit teen ŉ Toyota Yaris gebots het. “Die bestuurder en die passasier in die Yaris is op die toneel oorlede. Die passasier in die Polo het ernstige beserings opgedoen en is na ŉ hospitaal geneem.” Makau sê die polisie ondersoek ŉ saak van strafbare manslag.